சந்திரா முசாபர்

**சந்திரா முசாபர்** (மலாய்; ஆங்கிலம்: *Chandra Muzaffar*) (பிறப்பு: 10 மே 1947) என்பவர் மலேசிய அரசியல் அறிஞர், இசுலாமிய சீர்திருத்தவாதி மற்றும் செயற்பாட்டியலாளர் ஆவார். இவர் பல ஆண்டுகளாக மலேசிய அறிவியல் பல்கலைக்கழகம் (**USM**) மற்றும் மலாயா பல்கலைக்கழகம் (**UM**) ஆகியவற்றில் விரிவுரையாளராகப் பணியாற்றினார். 

தற்போது பன்னாட்டு நீதி இயக்கத்தின் (*International Movement for a Just World*) தலைவராக உள்ளார். இந்த இயக்கம் ஓர் அரசு சாரா அமைப்பாகும். 1971-ஆம் ஆண்டு, மலேசியாவில் நீதி, மனித உரிமை மற்றும் சமூக ஒற்றுமைக்காக **அலிரான்** எனும் இனச் சீர்திருத்தக் குழுவை உருவாக்கினார். 1991-ஆம் ஆண்டு வரை அந்தக் குழுவின் தலைவராகவும் பொறுப்பு வகித்தார். 1987-ஆம் ஆண்டில் மலேசிய உள்நாட்டுப் பாதுகாப்புச் சட்டத்தின் கீழ் கைது செய்யப்பட்டு 52 நாட்கள் தடுப்புக் காவலில் வைக்கப்பட்டார். 

சமூக நீதி செயல்பாடுகளில் மிகுந்த அக்கறை கொண்ட சந்திரா முசாபர், பல அரசு சாரா பன்னாட்டு நிறுவனங்களிலும்; சமூக நீதி வாரியங்களிலும் முக்கிய பொறுப்புகளை வகிக்கிறார்.

## வாழ்க்கை
டாக்டர் சந்திரா முசாபர் 1947-ஆம் ஆண்டு மலேசியா, கெடா, பீடோங்கில் ஓர் இந்து குடும்பத்தில், மூன்று சகோதரிகளுடன் ஒரே மகனாகப் பிறந்தார். நான்கு வயதில் இளம்பிள்ளை வாதத்தால் பாதிக்கப்பட்டார். அவர் 1977-ஆம் ஆண்டு சிங்கப்பூர் பல்கலைக்கழகத்தில் சமூக அறிவியல் துறையில் முனைவர் பட்டம் பெற்றார்.

1999-ஆம் ஆண்டு தொடங்கி சில ஆண்டுகளுக்கு கெடிலான் எனும் மக்கள் நீதிக் கட்சியின் (துணைத் தலைவராகவும் பதவி வகித்தார். 2015-ஆம் ஆண்டில் மலேசிய அமாணா (தேசிய நம்பிக்கை கட்சி)யும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின. இந்த மக்கள் நீதிக் கட்சிதான் தற்போது மலேசியாவின் ஆளும் கூட்டணிக் கட்சிகளில் ஒன்றாக உள்ளது. 

1987-ஆம் ஆண்டின் மலேசிய லாலாங் நடவடிக்கையின் கீழ் கைது செய்யப்பட்ட 106 மலேசியர்களில் சந்திரா முசாபர் அவர்களும் ஒருவராவார். இந்தத் கைது நடவடிக்கை 1987 அக்டோபர் 27-ஆம் தேதி தொடங்கி 1987 நவம்பர் 20-ஆம் தேதி வரை நீடித்தது. லாலாங் நடவடிக்கை என்பது மலேசிய உள்நாட்டுப் பாதுகாப்புச் சட்டம்; 1960-இன் கீழ் மலேசிய அரசாங்கத்தால் மேற்கொள்ளப்பட்ட ஒரு பரவலான கைது நடவடிக்கையாகும்.

## எழுதிய நூல்கள்
இவர் 32 நூல்களை எழுதியுள்ளார். இவரின் நூல்கள் பிற மொழிகளில் மொழிபெயர்க்கப்பட்டுள்ளன. அவற்றுள் சில நூலக்ள்:
* பாதுகாவலர் - *Protector* (1979)
* இசுலாத்தின் உலகளாவியவாதம் - *Universalism of Islam* (1979)
* மலேசியாவில் இசுலாமிய மறுமலர்ச்சி - *Islamic Resurgence in Malaysia* (1987)
* மனித உரிமைகள் மற்றும் புதிய உலக ஒழுங்கு - *Human Rights and the New World Order* (1993)
* ஆசியாவிற்கான மாற்று அரசியல்: ஒரு பௌத்த-முசுலிம் பார்வை - *Alternative Politics for Asia: A Buddhist-Muslim Dialogue* (1999)
* உரிமைகள், மதம் மற்றும் சீர்திருத்தம் - *Rights, Religion and Reform* (2002)
* உலகளாவிய நெறிமுறையா அல்லது உலகளாவிய மேலாதிக்கமா? - *Global Ethic or Global Hegemony?* (2005)
* மேலாதிக்கம்: நீதி; அமைதி - *Hegemony: Justice; Peace* (2008)
* மதம் & நிர்வாகம் - *Religion & Governance* (2009)
* ஆசியாவில் அரசியல்: ஒரு பௌத்த-முசுலிம் பார்வை - *Politics in Asia: A Buddhist-Muslim Dialogue*

## தேர்தல்

## மேலும் காண்க
* ஜோமோ குவாமே சுந்தரம்
* எஸ். ஏ. கணபதி
* ஜெயக்குமார் தேவராஜ்
* மலேசிய இந்தியர்களின் பட்டியல்

## மேற்கோள்கள்

## வெளி இணைப்புகள்

* "Muzaffar, Chandra" in Oxford Islamic Studies Online
* International Movement for a Just World

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:கெடா மக்கள்
பகுப்பு:மலேசிய அரசியல்வாதிகள்